ai4bharat/Pralekha huggingface dataset:
जलशक्ती मंत्रालय
आग्रा इथे झालेल्या परिणाम मूल्यांकन बैठकीत एनएमसीजी च्या महासंचालकांचे जागतिक बँकेच्या कार्यकारी संचालकांसमोर नमामी गंगे प्रकल्पाचे सादरीकरण
देशात बँकेच्या प्रकल्पाच्या परिवर्तनकारक प्रभावाचे मूल्यांकन करण्यासाठी, जागतिक बँकेच्या कार्यकारी संचालकांनी पाच ऑगस्ट 2023 रोजी, उत्तरप्रदेशात आग्रा इथे बैठक घेतली. यावेळी एनएमसीजी म्हणजेच, स्वच्छ गंगेसाठीच्या राष्ट्रीय अभियानाचे महासंचालक जी. अशोक कुमार यांनी जगभरातील जागतिक बँकेच्या कार्यकारी संचालकांसमोर नमामि गंगा प्रकल्पाविषयी तपशीलवार सादरीकरण केले. यावेळी जागतिक बँकेचे भारतातील संचालक ऑगस्टे कौमे ही उपस्थित होते.
या बैठकीत, नदी पुनरुज्जीवनाचे विविध पैलू आणि त्यात जागतिक बँकेची भूमिका, या विषयावर जागतिक बँकेच्या कार्यकारी संचालकांसोबत सविस्तर चर्चा झाली. जल-सुरक्षित राष्ट्र बनण्याच्या भारताच्या प्रयत्नात, विशेषत: नमामि गंगे अभियाना अंतर्गत, करण्यात आलेल्या परिवर्तनात्मक सुधारणा आणि खाजगी क्षेत्राच्या सहभागाने करण्यात आलेल्या जल क्षेत्रातील विकासाचे या संचालकांनी कौतुक केले. सर्वसामान्य नागरिक, शैक्षणिक संस्था, सामाजिक संस्था आणि समग्र समाज यासह अनेक भागधारकांनी या अभियानात एकत्र येऊन, लोकचळवळीचा नवा अध्याय सुरू केला आहे याचे कौतुक करत, आज नमामि गंगे अभियान जागतिक स्तरावर नदी पुनरुज्जीवनाची ओळख बनले आहे, असे ते म्हणाले.
नमामि गंगे कार्यक्रमाविषयी मान्यवरांना तपशीलवार सादरीकरण करतांना जी. अशोक कुमार यांनी सांगितले, की, भारताच्या आर्थिक विकासासाठी पाण्याला सर्वात महत्त्वाचा घटक म्हणून ओळखले गेले आहे आणि म्हणूनच गेल्या 7-8 वर्षात, जलक्षेत्रात अनेक उपक्रम हाती घेण्यात आले आहेत. 2019 मध्ये पंतप्रधान नरेंद्र मोदी यांच्या नेतृत्वाखाली जलशक्ती मंत्रालयाची स्थापना करण्यात आल्याचेही त्यांनी सांगितले.
तसेच, ‘कॅच द रेन’ बद्दल देखील महासंचालकांनी मान्यवरांना माहिती दिली.
नमामि गंगे कार्यक्रमाची माहिती देताना त्यांनी सांगितले की हे एक सर्वांगीण आणि एकात्मिक नदी पुनरुज्जीवन अभियान असून यात केवळ गंगा नदी स्वच्छ करण्याचा नाही तर लोकसहभागातून नदीची संपूर्ण परिसंस्था पुनर्जीवित करण्याचे प्रयत्न सुरू आहेत.
संरक्षण मंत्रालय
लष्कराच्या यंग ऑफिसर्स कोर्स-30 आणि ग्रॅज्युएशन कोर्स-18 यांचा हीरक महोत्सवी सोहळा संपन्न
पुणे, 29 जून 2023
पुण्यतील सैन्य अभियांत्रिकी महाविद्यालय  येथे लष्कराच्या यंग ऑफिसर्स कोर्स-30 आणि ग्रॅज्युएशन कोर्स-18 चे माजी लष्करी अधिकारी या अभ्यासक्रमाच्या हीरक महोत्सवी वर्षाच्या निमित्ताने एकत्र आले होते, 29 जून 1963 रोजी या अभ्यासक्रमाअंतर्गत ते भारतीय लष्करात रुजू झाले होते.
या तुकडीचा हीरक महोत्सव साजरा करण्यासाठी आणि आठवणींना उजाळा देण्यासाठी गुरुवारी त्यातील 40 जणांनी कॉलेज ऑफ मिलिटरी इंजिनीअरिंगला भेट दिली. या अभ्यासक्रमाने 1965 आणि 1971 चे युद्धात भाग घेतला आहे. या तुकडीचे मेजर सुरिंदर वत्स यांना त्यांच्या अतुलनीय धैर्यासाठी आणि लढाऊ वृत्तीसाठी मरणोत्तर वीरचक्र देऊन सन्मानित करण्यात आले होते, हा 1971 च्या युद्धादरम्यानचा तिसरा सर्वोच्च शौर्य पुरस्कार आहे. अनेक माजी अधिकारी सपत्नीक उपस्थित होते तसेच "वीर नारी" देखील उपस्थित होत्या.
सीएमईच्या ऐतिहासिक मुख्य इमारतीच्या समोर माजी अधिकाऱ्यांचे छायाचित्र काढून या सोहळ्याला सुरुवात झाली, त्यानंतर या कोर्सचे सर्वात वरिष्ठ अधिकारी लेफ्टनंट जनरल एनपी औल, एव्हीएसएम  यांचे स्वागतपर भाषण झाले , त्यांनी उपस्थितांचे अभिनंदन केले. कमांडंट, सीएमई यांनी देखील माजी विद्यार्थी संमेलनाला संबोधित केले आणि त्यांच्याप्रती सन्मान व्यक्त केला तसेच हा विशेष दिवस साजरा करण्यासाठी देशभरातून इथे एकत्र जमल्याबद्दल त्यांची प्रशंसा केली. त्यांनी लष्करी कारवाया , लष्करी खेळ आणि नागरी सेवा क्षेत्रातील असाधारण कामगिरी तसेच अभ्यासक्रमाच्या यशाचा उल्लेख केला. त्यांनी शहीद जवानांना श्रद्धांजली वाहिली आणि काही अपरिहार्य कारणांमुळे जे येऊ शकले नाही त्यांनाही शुभेच्छा दिल्या. अभ्यासक्रमाच्या हीरक महोत्सवी वर्षानिमित्त कॉफी टेबल बुकचे प्रकाशनही करण्यात आले.
संध्याकाळी, कॉम्बॅट लायब्ररी फॅकल्टी, सीएमई येथे खास मेजवानीचे आयोजन करण्यात आले होते. या कार्यक्रमाने माजी अधिकाऱ्यांच्या आठवणींना उजाळा मिळाला.PIB Pune | M.Iyengar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 55
आर्थिक व्यवहार विषयक मंत्रिमंडळ समिती
टोल-ऑपरेट-ट्रान्सफर मॉडेलमधील दुरुस्ती आणि सुधारणा आणि एनएचच्या युझर फी वापरकर्त्याच्या फी पावतीच्या रोखेकरणाला मंत्रिमंडळाची मंजुरी
नवी दिल्ली, 20 नोव्हेंबर 2019
पंतप्रधान नरेंद्र मोदी यांच्या अध्यक्षतेखालील आर्थिक बाबींवरील मंत्रिमंडळाच्या समितीने भारतीय राष्ट्रीय महामार्ग प्राधिकरण  च्या टोल ऑपरेशन ट्रान्सफर  मॉडेलमध्ये प्रस्तावित केलेल्या दुरुस्त्यांना मान्यता दिली आहे. वाणिज्यिक परिचालन तारखेनंतर  एक वर्ष पथकर वसूलीचा इतिहास असलेल्या सार्वजनिक वित्त पोषित राष्ट्रीय महामार्ग  प्रकल्पांचे टीओटी मॉडेलद्वारे रोखेकरण केले जाईल. रोखेकरण त्या त्या प्रकरणानुसार रस्ते वाहतूक आणि महामार्ग मंत्रालय  / एनएचएआय मधील सक्षम प्राधिकरणाच्या मान्यतेच्या अधीन असेल.
टीओटी मॉडेलचा वापर करून संभाव्य मुद्रीकरणासाठी सुमारे 75 क्रियाशील एनएच प्रकल्पांची निवड करण्यात आली असून खासगी क्षेत्रासाठी निधी आकर्षित करण्यासाठी 10 स्वतंत्र निविदांमध्ये एकत्रित केले गेले आहेत. अशा प्रकल्पाच्या मुद्रिकारणचा उपयोग देशातील भविष्यातील विकास आणि महामार्गांच्या ओएंडएम संबंधित निधीच्या गरजा भागविण्यासाठी केला जाईल. हे मॉडेल खासगी क्षेत्राच्या माध्यमातून सक्षम टोल वसुलीची सोय करेल.
ही मंजूरी मुद्रीकरणासाठी आणि गुंतवणूकदारांना अधिक आकर्षक मॉडेल प्रदान करण्यासाठी मोठ्या प्रमाणात मालमत्ता सुनिश्चित करेल. तसेच अशा मुद्रीकरणातून मिळालेला निधी देशातील महामार्गांच्या विकासासाठी / ओ आणि एमसाठी वापरला जाईल, ज्याचा फायदा देशभरातील महामार्ग वापरकर्त्यांना होईल.
अंमलबजावणीची रणनीती आणि उद्दिष्टे -
मंजूर टीओटी मॉडेलने एनएचएआयला ईपीसी / बीओटी  सारख्या सार्वजनिक अनुदानीत एनएच प्रकल्पांच्या मुद्रीकरणासाठी अधिकृत केले आहे, जे कार्यरत आहेत आणि किमान दोन वर्षांचा टोल वसुलीचा इतिहास आहे. मंजूर टीओटी मॉडेल निश्चित 30-वर्षांच्या सवलतीच्या कालावधीसाठी आहे. मुद्रीकरणातून मिळणाऱ्या निधीचा उपयोग देशातील भविष्यकाळातील राष्ट्रीय महामार्गांच्या विकासासंदर्भातील त्यांच्या परिचालन आणि देखभाल यासारख्या गरजा भागविण्यासाठी केला जात आहे.
एनएचएआयने यापूर्वीच टीओटी मॉडेलअंतर्गत काही प्रकल्पांचे मुद्रीकरण केले असून, त्यातून सरकारसाठी 9681.50 कोटी रुपयांचा निधी मिळाला आहे. तर दुसऱ्या मुद्रीकरणातून एनएचएआयच्या मूल्यांकनांमधून मालमत्तांच्या बाजार मूल्यांकनात तफावत आढळली. मॉडेलमधील अनिश्चितता कमी करण्यासाठी एनएचएआयने खासगी क्षेत्राबरोबर अनेकदा चर्चा केली असून मॉडेलमध्ये मंजूर केलेल्या सुधारणांमुळे टोट मोडद्वारे अधिक कार्यक्षम मालमत्ता मुद्रीकरण शक्य होईल.
G.Chippalkatti/S.Kane/D.Rane
(Visitor Counter : 60
रेल्वे मंत्रालय
वंदे भारत आणि तेजस एक्सप्रेस
नवी दिल्ली, 7 डिसेंबर 2022
भारतीय रेल्वेतर्फे, नवी दिल्लीतून 3 तर मुंबई सेन्ट्रल आणि चेन्नई सेन्ट्रल इथून प्रत्येकी एक अशा पाच वंदे भारत एक्सप्रेस वेगवेगळ्या पाच ठिकाणी ये- जा करतात. तर चेन्नई एग्मोर, छत्रपती शिवाजी महाराज टर्मिनस, लखनऊ आणि मुंबई सेन्ट्रल इथून प्रत्येकी एक अशा चार तेजस एक्सप्रेस वेगवेगळ्या चार ठिकाणी ये-जा करतात. 2022-23 या वर्षात  भारत गौरव ट्रेनच्या 26 व्यावसायिक फेऱ्या भारतीय रेल्वेने चालवल्या आहेत.
वंदे भारत एक्स्प्रेस, ट्रेन जलद सेवा प्रदान करते. ऑनबोर्ड इन्फोटेनमेंट, ग्लोबल पोझिशनिंग सिस्टम  आधारित प्रवासी माहिती प्रणाली, स्वयंचलित सरकते दरवाजे, मागे घेता येण्याजोगे फ़ूटस्टेप्स , झिरो डिस्चार्ज व्हॅक्यूम बायो टॉयलेट यासारख्या अत्याधुनिक अद्ययावत वैशिष्ट्यांनी ही रेल्वेगाडी सज्ज आहे.
तेजस एक्स्प्रेस सेवेचा उद्देश तेजस प्रकारचे डबे वापरून जलद सेवा प्रदान करणे हा आहे. स्वयंचलित प्रवेशद्वार, प्रवासी घोषणा/प्रवासी माहिती प्रणाली, आग आणि धूर झाल्यास तो दर्शवणारी यंत्रणा, सीसीटीव्ही कॅमेरे यासह तेजसचे डबे आधुनिक आहेत.
पर्यटन सर्किट ट्रेन्सच्या माध्यमातून भारताचा समृद्ध सांस्कृतिक वारसा आणि भव्य ऐतिहासिक ठिकाणांचे भारतातील आणि जगातील लोकांना दर्शन घडवणे हे भारत गौरव ट्रेनचे उद्दिष्ट आहे.
भारत गौरव सेवा:
एप्रिल 2022 ते नोव्हेंबर 2022 या कालावधीत भारत गौरव ट्रेन्सच्या 26 व्यावसायिक फेऱ्या भारत गौरव ट्रेन्स योजनेअंतर्गत चालवण्यात आल्या आहेत.
वंदे भारत एक्स्प्रेस, तेजस एक्स्प्रेस या सेवांसह नवीन गाड्यांची ओळख कृती व्यवहार्यता, संसाधनांची उपलब्धता, रहदारीची पद्धत, स्पर्धात्मक मागणी इत्यादींवर अवलंबून आहे. ही भारतीय रेल्वेची सतत चालणारी प्रक्रिया आहे.
रेल्वे, दळणवळण तसेच इलेक्ट्रॉनिक आणि माहिती तंत्रज्ञान मंत्री अश्विनी वैष्णव यांनी आज लोकसभेत एका प्रश्नाच्या लेखी उत्तरात ही माहिती दिली.N.Chitale/P.Jambhekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 96
माहिती आणि प्रसारण मंत्रालय
डायरेक्ट टू होम  सेवा पुरविणाऱ्यांना परवाना देण्यासाठी मार्गदर्शक सूचनांच्या दुरुस्तीला केंद्रीय मंत्रीमंडळाची मंजूरी
पंतप्रधान नरेंद्र मोदी यांच्या अध्यक्षतेखाली आज झालेल्या केंद्रीय मंत्रीमंडळ बैठकीत देशात डायरेक्ट टू होम  सेवा पुरविणा-यांना परवाना घेण्यासाठी निश्चित करण्यात आलेल्या मार्गदर्शक सूचनांच्या दुरूस्तीला मान्यता देण्यात आली. या निर्णयाची ठळक वैशिष्ट्ये पुढीलप्रमाणे आहेत.
1. सध्या डीटीएच सेवा पुरविण्यासाठी 10 वर्षांसाठी परवाना दिला जातो, त्याऐवजी आता 20 वर्षांचा परवाना देण्यात येणार आहे. त्याचबरोबर संबंधित सेवा पुरवठादारांना त्याचवेळी 10 वर्षासाठी परवान्याचे नूतनीकरण करता येणार आहे.
2. परवाना शुल्क जीआरच्या 10 टक्क्यांऐवजी 8 टक्के करण्यात आले आहे. जीआरमधून जीएसटी कपात केल्यानंतर एजीआरची गणना करण्यात येणार आहे.
3. सध्या परवानाधारकांना वर्षातून एकदा परवाना शुल्क भरावे लागते, त्याऐवजी आता तिमाही भरावे लागणार आहे.
4. डीटीएच ऑपरेटरला परवानगी असलेल्या प्लॅटफॉर्मवरून एकूण वहन क्षमतेच्या जास्तीत जास्त 5 टक्के वाहिन्या चालविण्यास परवानगी असेल. डीटीएच ऑपरेटरकडून प्रत्येक पीएस वाहिनीसाठी एकदाच विना-परतावा 10,000 रुपये नोंदणी शुल्क आकारण्यात येणार आहे.
5. डीटीएच ऑपरेटरांमध्ये पायाभूत सुविधा सामायिक करणे, डीटीएच ऑपरेटर्स आपल्या प्लॅटफॉर्मवरून ऐच्छिक आधारावर टीव्ही वाहिन्यांचे परिवहन प्रवाह सामायिक करण्यासाठी इच्छुक असतील तर त्यांना परवानगी देण्यात येईल. टीव्ही वाहिन्यांच्या वितरकांना सबस्क्राइबर मॅनेजमेंट सिस्टिम  साठी संयुक्त हार्डवेअरवरून सामायिक करण्याची परवानगी असणार आहे. तसेच कंडिशनल अॅक्सेस सिस्टिम  लागू करता येईल.
6. सध्याच्या डीटीएच मार्गदर्शक सूचनांनुसार परकीय थेट गुंतवणूकीसाठी 49 टक्क्यांची मर्यादा आहे. याविषयी सरकारच्या गुंतवणूक विषयक धोरणानुसार वेळोवेळी सुधारणा करण्यात येणार आहे.
7. या नवीन मार्गदर्शक सूचनांची प्रत्यक्षात अंमलबजावणी माहिती आणि प्रसारण मंत्रालयाच्या निर्णयानुसार करण्यात येईल.
प्रस्तावित शुल्क कपात ही दूरसंचार क्षेत्राला लागू असलेल्या परवाना शुल्कानुसार करण्यात आली आहे. यातील फरक डीटीएच सेवा प्रदात्यांना अधिक कव्हरेजसाठी गुंतवणूक करण्यास सक्षम करू शकणार आहे. यामुळे जास्त लोकांना सेवा देता येऊन वाढीव आणि नियमित परवानाशुल्क भरता येईल. प्लॅटफॉर्म सेवा नोंदणी शुल्कातून अंदाजे 12 लाखाचे उत्पन्न मिळू शकणार आहे. तसेच डीटीएच ऑपरेटरांनी प्लॅटफॉर्म सामायिक केला तर उपग्रह स्त्रोतांचा अधिक चांगला वापर करता येईल आणि खर्चही विभागला जाईल. परकीय थेट गुंतवणुकीच्या धोरणामुळे या क्षेत्रात देशात अधिक परकीय गुंतवणूक येईल.
डीटीएच ऑपरेटिंग सेवा ही अखिल भारतीय स्तरावर आहे. या क्षेत्रात मोठ्या प्रमाणावर रोजगाराच्या संधी आहेत. थेट डीटीएच ऑपरेटर त्याचबरोबर कॉल सेंटर यामध्ये रोजगार मिळतो, अप्रत्यक्षपणे विविध स्तरावर मोठ्या प्रमाणावर लोकांना काम मिळते. आता नवीन सुधारित मार्गदर्शक तत्वांमुळे परवानाधारकांना दीर्घकाळासाठी सेवा पुरविण्याचा परवाना मिळणार आहे. तसेच परकीय थेट गुंतवणूक नियमांमध्ये शिथिलता आणण्यात आली आहे, परवाना नूतनीकरणामध्ये पुरेशी स्पष्टता आणण्यात आली आहे. त्याचबरोबर डीटीएच क्षेत्रामध्ये गुंतवणूक सुनिश्चित केली असून, रोजगाराच्या संधी निर्माण करतानाच या क्षेत्राला स्थैर्य देण्यात आले आहे.
संरक्षण मंत्रालय
संरक्षणमंत्री राजनाथ सिंह यांनी टांझानियाच्या संरक्षणमंत्री डॉ स्टरगोमेना लॉरेन्स टॅक्स यांच्याशी नवी दिल्ली येथे द्विपक्षीय चर्चा केली
संरक्षण क्षेत्रातील द्विपक्षीय सहकार्य वृद्धिंगत करण्यासाठी आगामी पाच वर्षांसाठीचा पथदर्शक आराखडा तयार करण्यासाठी कृतीदल स्थापन करण्यावर सहमती
संरक्षणमंत्र्यांनी टांझानियाच्या संरक्षणमंत्र्यांना येत्या ऑक्टोबर मध्ये होणाऱ्या डेफएक्सपो 2022 साठी भारतात येण्याचे आमंत्रण दिले.
संरक्षणमंत्री राजनाथ सिंह यांनी टांझानियाच्या संरक्षणमंत्री डॉ स्टरगोमेना लॉरेन्स टॅक्स यांच्याशी नवी दिल्ली येथे आज द्विपक्षीय चर्चा केली. या बैठकीत, द्विपक्षीय, प्रादेशिक आणि संरक्षण क्षेत्राशी संबंधित औद्योगिक सहकार्य अशा विविध विषयांवर विस्तृत चर्चा झाली. दोन्ही नेत्यांनी सध्याच्या लष्कर ते लष्कर पातळीवरच्या घडामोडींचा आढावा घेतला आणि संरक्षण उद्योग सहकार्यावर लक्ष केंद्रित करून सर्व क्षेत्रांमध्ये सहकार्य वाढवण्याच्या उपाययोजनांवर चर्चा केली
संरक्षण क्षेत्रातील द्विपक्षीय सहकार्य वृद्धिंगत करण्यासाठी आगामी पाच वर्षांसाठीचा पथदर्शक आराखडा तयार करण्यासाठी कृतीदल स्थापन करण्यावर आणि यापुढील संयुक्त संरक्षण सहकार्य बैठक लवकरात लवकर टांझानिया मध्ये आयोजित करण्यावर दोन्ही मंत्र्यांमध्ये सहमती झाली. राजनाथ सिंह यांनी टांझानियाच्या संरक्षणमंत्री डॉ. स्टरगोमेना लॉरेन्स टॅक्स यांना 18 ते 22 ऑक्टोबर 2022 दरम्यान गुजरातमधील गांधीनगर येथे आयोजित केलेल्या भारत-आफ्रिका संरक्षण संवादासाठी आणि डेफएक्सपो 2022 साठी भारतात येण्याचे आमंत्रण दिले.
त्याआधी आज सकाळी, टांझानियाच्या संरक्षण आणि राष्ट्रीय सेवा मंत्र्यांनी राष्ट्रीय युद्ध स्मारकाला भेट दिली आणि स्मारकावर पुष्पहार अर्पण करून शहीद वीरांना श्रद्धांजली वाहिली. राजनाथ सिंह यांच्यासोबतच्या द्विपक्षीय बैठकीपूर्वी डॉ टॅक्स यांना समारंभपूर्वक मानवंदना देण्यात आली.
भारतीय संरक्षण उद्योग प्रतिनिधींशी संवाद साधण्यासाठी डॉ टॅक्स हैदराबादला जाणार असून तत्पूर्वी वॉरगेमिंग विकास केंद्र आणि हिंद महासागर क्षेत्राशी निगडित इन्फॉर्मेशन फ्यूजन सेंटरला त्या भेट देणार आहेत.
पंतप्रधान कार्यालय
योगाभ्यासासाठी अनेक राष्ट्रांतील लोकांना एकत्र आणल्याबद्दल पंतप्रधानांनी कतारमधील दोहा येथील भारतीय दूतावासाचे केले कौतुक
कतारमधील दोहा इथल्या भारतीय दूतावासाने योगाभ्यासासाठी अनेक राष्ट्रांतील लोकांना एकत्र आणण्यासाठी केलेल्या अथक प्रयत्नांचे पंतप्रधान नरेंद्र मोदी यांनी कौतुक केले आहे. आरोग्य, उत्तम आणि निरोगी राखण्यासाठी योग जगाला एकत्र आणत आहे, असेही ते म्हणाले.
पंतप्रधानांनी ट्विट केले;
"उत्तम आणि निरोगी आरोग्यासाठी योग जगाला एकत्र आणत आहे. योगाभ्यासासाठी @IndEmbDoha द्वारे अनेक राष्ट्रांतील लोकांना एकत्र आणण्याचा उत्तम प्रयत्न आहे."
Yoga is uniting the world in pursuit of good health and wellness. A great effort by @IndEmbDoha of bringing together people from several nations for practising Yoga. https://t.co/nC7L9pOjLV
— Narendra Modi  March 26, 2022
आरोग्य आणि कुटुंब कल्याण मंत्रालय
भारतामध्ये दररोज कमी रुग्णसंख्या आढळण्याचा कल कायम, गेल्या 24 तासात 18,139 नव्या रुग्णांची नोंद
उपचाराधीन रुग्णांच्या संख्येत घसरण सुरूच, 2.25लाखापर्यंत खाली आली
सार्स - सीओव्ही -2 विषाणूच्या नव्या प्रकाराने बाधित एकूण 82 जण आढळले
नवी दिल्ली, 8 जानेवारी 2021
भारतामध्ये नव्या रुग्णांच्या दैनंदिन संख्येत घट सुरूच आहे. गेल्या 24 तासांत देशात केवळ 18,139 नव्या रुग्णांची नोंद झाली.
नवीन रुग्णांच्या संख्येत मोठी घट सुरूच असल्याने एकूण उपचाराधीन रुग्णांच्या संख्येतही घट होत आहे. उपचार सुरु असलेल्या रुग्णांची एकूण संख्या आज 2,25,449 इतकी आहे. एकूण बाधित रुग्णांपैकी उपचार सुरु असलेल्या रुग्णांचे प्रमाण 2.16 टक्क्यांपर्यंत खाली आले आहे.
गेल्या 24 तासांत 20,539 रुग्ण बरे झाल्यामुळे उपचाराधीन रुग्णांच्या एकूण संख्येत 2,634 इतकी निव्वळ घट झाली.
खालील आकृती गेल्या 24 तासात उपचाराधीन रुग्णांच्या संख्येतील बदल दर्शवते.
महाराष्ट्रात 307 नवीन रुग्ण आढळल्यामुळे सर्वाधिक सकारात्मक बदल नोंदवला गेला, तर केरळमध्ये 613 इतकी रुग्णसंख्या कमी झाल्यामुळे जास्त नकारात्मक बदल दिसून आला.
बरे झालेल्या रुग्णांच्या संख्येने नुकताच 1 कोटीचा टप्पा ओलांडला आहे. बरे होणाऱ्या रुग्णांच्या दैनंदिन संख्येत सातत्याने वाढ होत असल्यामुळे ही संख्या वेगाने वाढत आहे. आज बरे झालेल्या रुग्णांची एकूण संख्या 10,037,398 इतकी आहे. रुग्ण बरे होण्याचा दर देखील वाढून 96.39 % झाला. काल बरे झालेल्या रुग्णांपैकी 79.96 टक्के रुग्ण 10 राज्ये / केंद्रशासित प्रदेशात असल्याचे दिसून आले आहे.
केरळमध्ये 5,639 इतक्या सर्वाधिक संख्येने काल रुग्ण बरे झाले. गेल्या 24 तासांत महाराष्ट्रात 3,350 रुग्ण बरे झाले तर पश्चिम बंगालमध्ये 1,295 रुग्ण बरे झाले.
नवीन रुग्णांपैकी 81.22 % रुग्ण 10 राज्ये आणि केंद्रशासित प्रदेशांमधील आहेत.
केरळमध्ये दररोजच्या नवीन रुग्णांची संख्या सर्वाधिक 5,051 इतकी आहे. त्याखालोखाल महाराष्ट्र आणि छत्तीसगडमध्ये अनुक्रमे 3,729 आणि 1,010 नवीन रुग्ण आढळले.
गेल्या 24 तासांत 234 मृत्यूंची नोंद झाली आहे.
नवीन मृत्यूंपैकी 76.50 टक्के मृत्यू आठ राज्ये / केंद्रशासित प्रदेशांमधील आहेत. महाराष्ट्रात सर्वाधिक मृत्यूची नोंद  झाली आहे तर केरळ आणि दिल्लीत अनुक्रमे 25 आणि 19 मृत्यू झाले आहेत.
भारतातील दर दहा लाख लोकसंख्येमागे मृत्यूचे प्रमाण 109 आहे. 18 राज्ये / केंद्रशासित प्रदेशात दर दहा लाख लोकसंख्येमागे मृत्यूचे प्रमाण राष्ट्रीय सरासरीपेक्षा कमी आहे.
दुसरीकडे, 17 राज्ये / केंद्रशासित प्रदेशांमधील दर दहा लाख लोकसंख्येमागे मृत्यूचे प्रमाण राष्ट्रीय सरासरीपेक्षा जास्त आहे.
दिल्लीत दर दहा लाख लोकसंख्येमागे मृत्यूचे प्रमाण सर्वाधिक  इतके आहे.
ब्रिटनमध्ये सर्वप्रथम आढळून आलेल्या कोरोना विषाणूच्या नवीन प्रकाराचा संसर्ग झालेल्या एकूण रुग्णांची संख्या आता 82 वर पोहचली आहे.U.Ujgare/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
PIB Headquarters
पत्र सूचना कार्यालयाचे कोविड-19 संबंधित बातमीपत्र
|
|
- 95.19 Cr. vaccine doses have been administered so far under Nationwide Vaccination Drive
- Recovery Rate currently at 98.00%; Highest since March 2020
- 21,563 recoveries in the last 24 hours increases Total Recoveries to 3,32,93,478
- Active cases account for less than 1% of total cases, currently at 0.67%; Lowest since March 2020
- India's Active caseload stands at 2,27,347; lowest in 209 days
- 18,132 new cases in the last 24 hours; lowest in 215 days
- Weekly Positivity Rate  less than 3% for last 108 days
- Daily positivity rate  less than 3% for last 42 days
- 58.36 crore Total Tests conducted so far
#Unite2FightCorona
#IndiaFightsCorona
नवी दिल्ली/मुंबई, 11 ऑक्टोबर 2021
आरोग्य मंत्रालयाची कोविड-19 घडामोडींवरील माहिती
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, गेल्या 24 तासांच्या कालावधीत, कोविड प्रतिबंधक लसीच्या 46,57,679 मात्रा देण्यात आल्यामुळे, देशातील कोविड प्रतिबंधक लसीकरण मोहिमेत देण्यात आलेल्या कोविड प्रतिबंधक लसीच्या मात्रांच्या संख्येने 95 कोटींचा  महत्त्वाचा टप्पा ओलांडला आहे. देशभरात 92,57,689 सत्रांच्या आयोजनातून हे उद्दिष्ट साध्य करण्यात आले.
गेल्या 24 तासांत 21,563 रुग्ण कोविड आजारातून बरे झाल्यामुळे देशात महामारीची सुरुवात झाल्यापासून आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या 3,32,93,478 झाली आहे. परिणामी, सध्या, देशातील रोगमुक्ती दर 98.00% आहे. मार्च 2020 पासून आतापर्यंतच्या कालावधीतील हा सर्वोच्च रोगमुक्ती दर आहे.
केंद्र सरकार तसेच राज्ये आणि केंद्रशासित प्रदेश सरकारे यांच्या शाश्वत आणि सह्योगात्मक प्रयत्नांमुळे, गेले सलग 106 दिवस, रोज नोंदल्या जाणाऱ्या नव्या कोविड बाधितांची संख्या 50,000 हून कमी राखण्यात यश आले आहे. गेल्या 24 तासांत, 18,132 नव्या कोविड रुग्णांची नोंद झाली. एका दिवसात नोंदल्या जाणाऱ्या कोविड रुग्णांची गेल्या 215 दिवसांतील ही सर्वात कमी रुग्णसंख्या आहे.
भारतातील कोविड सक्रीय रुग्णसंख्या आज 2,27,347 इतकी आहे, गेल्या 209 दिवसांतील ही सर्वात कमी रुग्णसंख्या आहे. देशात सध्या कोविड सक्रीय असलेल्या रुग्णांचे प्रमाण आतापर्यंतच्या एकूण कोविड बाधितांच्या संख्येच्या 0.67% आहे.
देशभरात कोविड संसर्ग तपासणी चाचण्या करण्याच्या क्षमता विस्ताराचे काम जारी असून गेल्या 24 तासांत देशात एकूण 10,35,797 चाचण्या करण्यात आल्या. देशात आतापर्यंत एकंदर 58 कोटी 36 लाखांहून अधिक  चाचण्या करण्यात आल्या. देशभरात कोविड चाचण्या करण्याची क्षमता वाढविली जात आहे, साप्ताहिक पॉझिटीव्हिटी दर सध्या 1.53% असून गेले 108 दिवस हा दर 3%हून कमी राहिला आहे. दैनंदिन पॉझिटीव्हिटी दर आज 1.75% इतका आहे. दैनंदिन पॉझिटीव्हिटी दर गेले सलग 42 दिवस 3% हून कमी आहे आणि गेले सलग 125 दिवस हा दर 5% हून कमी राहिला आहे.
इतर अपडेट्स :
महत्त्वाचे ट्विट्सS.Tupe/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 118
संरक्षण मंत्रालय
जलदगती एक्सपेंडेबल एरियल टार्गेट- अभ्यासची ओडिशाच्या किनारपट्टीवर यशस्वीपणे उड्डाण चाचणी
अभ्यास- ह्या जलदगती एक्सपेंडेबल एरियल टार्गेटची आज म्हणजे 29 जून 2022 रोजी ओदिशाच्या चांदीपूर इथल्या एकात्मिक चाचणी केंद्रावरुन उड्डाण चाचणी करण्यात आली. या चाचणीदरम्यान, लढावू विमानाची कमी उंचीवरील कामगिरी, स्थिर पातळी या निकषांवर तपासण्यात आली.
या टार्गेट लढावू विमानाचे जमिनीवरील कंट्रोलरमधून पूर्व-निर्धारित कमी उंचीच्या उड्डाण मार्गावर उड्डाण केले गेले. विविध ट्रॅकिंग सेन्सर्सद्वारे त्यावर आणि रडार आणि इलेक्ट्रो-ऑप्टिकलवर देखरेख ठेवली गेली.
अभ्यासची संरचना आणि विकास, डीआरडीओ म्हणजेच संरक्षण संशोधन आणि विकास संघटनेने केले आहे. वाहनाला प्रारंभिक वेग प्रदान करणारे हवाई दुहेरी अंडर-स्लंग बूस्टर वापरुन, याचे प्रक्षेपण केले गेले.
या विमानाला छोट्या गॅस टर्बाइन इंजिनाची शक्ती मिळाली आहे. त्यामुळे, उच्च सबसोनिक वेगाने दीर्घकाळ टिकून राहण्यासाठी उड्डाण केले जाते. टार्गेट विमानात दिशादर्शनासाठी मायक्रो-इलेक्ट्रोमेकॅनिकल सिस्टीम-आधारित इनर्शियल नेव्हिगेशन प्रणाली आणि नियंत्रणासाठी विमान नियंत्रण संगणकासह अतिशय कमी उंचीवरील उड्डाणासाठी स्वदेशी रेडिओ अल्टिमीटर आणि भूमीवरील नियंत्रण स्टेशन आणि टार्गेट यांच्यातील कोड असलेल्या डेटा लिंकसह सुसज्ज आहे. पूर्णपणे स्वायत्त उड्डाणासाठी योग्य ठरेल अशी याची रचना करण्यात आलेली आहे.
संरक्षण मंत्री राजनाथ सिंह यांनी डीआरडीओ, सशस्त्र दल आणि उद्योग यांचे अभ्यास च्या यशस्वी उड्डाण चाचणीबद्दल अभिनंदन केले आहे. संरक्षण संशोधन आणि विकास विभागाचे सचिव आणि डीआरडीओचे अध्यक्ष डॉ जी. सतीश रेड्डी यांनी प्रणालीच्या डिझाइन, विकास आणि चाचणीशी संबंधित संघांच्या प्रयत्नांचे कौतुक केले.
पंतप्रधान कार्यालय
भारत या संकटकाळात तुर्कस्तानच्या लोकांसोबत भक्कमपणे उभा आहे: पंतप्रधान
भारत, “ऑपरेशन दोस्त’ अंतर्गत जास्तीत जास्त लोकांचे जीव वाचवण्याचा प्रयत्न करत राहील, असे पंतप्रधान नरेंद्र मोदी यांनी म्हटले आहे.
तुर्कस्तान मध्ये आलेल्या भूकंपात, मदतकार्यात भारतीय चमू करत असलेल्या प्रयत्नांबद्दल परराष्ट्र व्यवहार मंत्रालयाने केलेल्या ट्वीटला प्रतिसाद देतांना, पंतप्रधानांनी ट्वीट केले आहे:
“ऑपरेशन दोस्त’ अंतर्गत आमच्या चमू दिवसरात्र काम करत आहेत. या संकटात जास्तीत जास्त जीव वाचावेत आणि मालमत्तेचे रक्षण व्हावे, यासाठी आम्ही प्रयत्न करतच राहू. या संकटकाळात भारत तुर्कस्थानसोबत भक्कमपणे उभा आहे.”
आरोग्य आणि कुटुंब कल्याण मंत्रालय
भारतात आतापर्यंत एकूण 41.78 कोटीपेक्षा अधिक व्यक्तींचे कोविड-19 लसीकरण पूर्ण
कोरोनामुक्तीचा दर वाढून 97.35% पर्यंत पोहोचला
गेल्या 24 तासांत 41,383 नवीन कोरोनारुग्णांची नोंद
भारतातील उपचाराधीन रुग्णसंख्या  सध्या एकूण रुग्णसंख्येच्या 1.31%
दैनंदिन पॉझिटिव्हिटी दर  सलग 31 दिवसांपासून 3% पेक्षा कमी
नवी दिल्ली, 22 जुलै 2021
भारतात आतापर्यंत एकूण 41.78 कोटीपेक्षा अधिक व्यक्तींचे लसीकरण करण्यात आले आहे. आज सकाळी सात वाजेपर्यंतच्या तात्कालिक अहवालानुसार, कोरोना प्रतिबंधक लसींच्या आतापर्यंत 51,60,995 सत्रांद्वारे एकूण 41,78,51,151 मात्रा, देण्यात आल्या आहेत. गेल्या चोवीस तासांत लसींच्या 22,77,679 मात्रा देण्यात आल्या.
याचा तपशील पुढीलप्रमाणे-:
|
|
HCWs
|
|
1st Dose
|
|
1,02,77,386
|
|
2nd Dose
|
|
76,11,600
|
|
FLWs
|
|
1st Dose
|
|
1,78,24,546
|
|
2nd Dose
|
|
1,05,49,835
|
|
Age Group 18-44 years
|
|
1st Dose
|
|
13,05,53,816
|
|
2nd Dose
|
|
53,22,634
|
|
Age Group 45-59 years
|
|
1st Dose
|
|
9,89,17,103
|
|
2nd Dose
|
|
3,15,85,098
|
|
Over 60 years
|
|
1st Dose
|
|
7,26,86,361
|
|
2nd Dose
|
|
3,25,22,772
|
|
Total
|
|
41,78,51,151
दि. 21 जून 2021 पासून कोरोना प्रतिबंधक लसीकरणाच्या सार्वत्रिकीकरणाचा नवा टप्पा सुरु झाला आहे. देशभर लसीकरणाचा वेग व व्याप्ती वाढवण्यासाठी केंद्र सरकार कटिबद्ध आहे.
या महामारीच्या आरंभापासून विचार करता, बाधित रुग्णांपैकी 3,04,29,339 व्यक्ती आतापर्यंत कोरोनातून बऱ्या झाल्या आहेत आणि गेल्या चोवीस तासांत 38,652 रुग्ण कोरोनामुक्त झाले आहेत. कोरोनामुक्तीचा दर सातत्याने वाढत असून आता तो 97.35% पर्यंत पोहोचला आहे.
भारतात गेल्या 24 तासांत 41,383 नवीन कोरोनारुग्णांची नोंद झाली आहे.
गेल्या सलग 25 दिवसांपासून, दैनंदिन नवीन रुग्णसंख्या 50,000 पेक्षा कमी आहे. केंद्र सरकार आणि राज्ये/केंद्रशासित प्रदेशांनी समन्वयाने केलेल्या सातत्यपूर्ण प्रयत्नांचेच हे फलित आहे.
भारतातील उपचाराधीन रुग्णसंख्या आज 4,09,394 इतकी असून, सध्या तिचे प्रमाण एकूण रुग्णसंख्येच्या 1.31% इतके आहे.
कोविड चाचण्या करण्याच्या क्षमतेत देशभरात लक्षणीय वाढ झाल्याने गेल्या चोवीस तासांत देशात एकूण 17,18,439 चाचण्या करण्यात आल्या. भारतात आतापर्यंत एकूण 45.09 कोटीपेक्षा अधिक  चाचण्या करण्यात आल्या आहेत.
एकीकडे देशातील चाचण्या करण्याची क्षमता वाढवण्यात यश आले असून त्याचवेळी साप्ताहिक पॉझिटिव्हिटी म्हणजे कोरोना झाल्याचे निदान होण्याचा दर सध्या 2.12% इतका आहे, तर दैनंदिन पॉझिटिव्हिटी दर आज 2.41% इतका आहे. गेल्या सलग 31 दिवसांपासून दैनंदिन पॉझिटिव्हिटी दर 3% पेक्षा कमी आहे, तर तो 5% पेक्षा कमी असण्याचा हा सलग पंचेचाळीसावा दिवस आहे.
Jaydevi PS/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
कोविड-19 ची ताजी माहिती
देशव्यापी कोविड प्रतिबंधक लसीकरण मोहिमे अंतर्गत आतापर्यंत 220.11  कोटी लसमात्रा देण्यात आल्या आहेत.
गेल्या 24 तासात 45,769 मात्रा देण्यात आल्या.
भारतातील उपचाराधीन रुग्णांची संख्या सध्या 2,582 आहे
उपचाराधीन रुग्णांचे प्रमाण 0.01% आहे
रुग्ण बरे होण्याचा दर सध्या 98.8% आहे.
गेल्या 24 तासात 222 रुग्ण बरे झाले, त्यामुळे बरे झालेल्यांची एकूण संख्या वाढून 4,41,45,667 वर पोहचली.
गेल्या 24 तासात 134 नवे रुग्ण आढळले.
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 91.12 कोटी चाचण्या करण्यात आल्या. गेल्या 24 तासात 1,51,186 चाचण्या करण्यात आल्या.